nvidia/miracl-vision huggingface dataset:
आंग्ल-भारतीय युद्ध

आंग्ल-भारतीय युद्ध भारतीय उपमहाद्वीप में ब्रिटिश ईस्ट इंडिया कंपनी और विभिन्न भारतीय साम्राज्यों (मुख्य रूप से मुगलों, बंगाल के नवाब, मराठों, सिख साम्राज्य और मैसूर के साम्राज्य) के बीच लड़े गए। इन युद्धों के कारण भारत में ब्रिटिश औपनिवेशिक शासन की स्थापना हो सकी।
चाइल्ड का युद्ध

East India Company unknown at Mumbai and Carnatic चाइल्ड का युद्ध प्रथम आंग्ल-भारतीय युद्ध (हिन्दुस्तानियों और अंग्रेज़ों के बीच होने वाले संघर्ष) था। यह 1686 से 1690 तक युद्ध चला और सम्राट औरंगजेब द्वारा शासित मुगल साम्राज्य के हाथों ब्रिटिश ईस्ट इंडिया कंपनी को बड़े पैमाने पर हार झेलनी पड़ी। यह संघर्ष अपना नाम सर जोज़ाया चाइल्ड (Sir Josiah Child) से लेता है, जो ईस्ट इंडिया कंपनी के निदेशकों में से एक था। चाइल्ड ने मुग़लों के प्रति आक्रामक नीति अपनाई थी। अंग्रेज़ भारत और यूरोप के बीच व्यापार के लिए विशेष अधिकार चाहते थे। जब मुग़ल सम्राट औरंगजेब ने यह अधिकार देने से इनकार कर दिया, तो अंग्रेज़ों ने भारतीय समुद्री व्यापारियों को अवरुद्ध करने के लिए ब्रिटिश युद्धपोत तैनात कर दिए। जब मुग़लों ने भारतीय तट के साथ ब्रिटिश व्यापारिक पदों और कारखानों पर वापस क़ब्ज़ा ज़माने के लिए ज़ोरदार प्रहार किया, तो अंग्रेजों को मजबूर होकर बातचीत करनी पड़ी। औरंगजेब ने उल्लेखनीय तौर पर उन्हें क्षमा करके शांति पर हस्ताक्षर कर दिए। इसके बाद अंग्रेजों को अपनी संपत्ति वापस मिल गई। यह संघर्ष ईस्ट इंडिया कंपनी की बढ़ती शक्ति को दिखाता है। लेकिन 17 वीं शताब्दी के उत्तरार्ध में यूरोपीय लोग अभी तक मुग़लों का सैन्य रूप से सामना करने में सक्षम नहीं थे। इसके 18 वीं शताब्दी में मुग़ल साम्राज्य के पतन के बाद भारत के ब्रिटिश उपनिवेश को आने में लगभग एक सदी लग गई।
कर्ण अदाणी

कर्ण अदाणी अदाणी पोर्ट्स एंड स्पेशियल इकोनोमिक जोन (APSEZ) लिमिटेड के मुख्य कार्यकारी अधिकारी (सीईओ) हैं। वह पर्ड्यू विश्वविद्यालय, इंडियाना, संयुक्त राज्य अमेरिका से प्रबंधन में स्नातक हैं। सन २०१६ में उन्होंने APSEZ के संचालन की ज़िम्मेदारी सँभाली। 2009 में कर्ण ने गुजरात के मुंद्रा में बंदरगाह संचालन सीखकर अपने करियर की शुरुआत की तथा इसका रणनीतिक विकास भी किया। इसके पश्चात, उन्होंने कंपनी के विभिन्न बंदरगाहों एवं कंपनी के संचालन की ज़िम्मेदारी ली। उत्तरोत्तर, APSEZL दो बंदरगाहों से दस बंदरगाहों/ टर्मिनलों तक विस्तारित हो गया। 1 जनवरी 2016 को कर्ण को अदाणी पोर्ट्स एंड स्पेशियल इकोनोमिक जोन लिमिटेड का सीईओ नियुक्त किया गया । जनवरी 2018 में, कर्ण अदाणी की अगुवाई वाली APSEZ ने 2 नए 8000 m3 ट्रेलिंग सक्शन हॉपर ड्रेजर्स (TSHD) संकलित किए जिसके कारण APSEZ देश के सबसे बड़े ड्रेजर बेड़े के रूप में विकसित हुआ। अप्रैल 2018 में अदाणी अपोर्ट्स ने धामरा पोर्ट के चरण II का विस्तार उपस्थापित किया जिसका उद्घाटन 7 अप्रैल को ओडिशा के मुख्यमंत्री श्री नवीन पटनायक ने किया। 2013 में कर्ण अदाणी परिधि श्रॉफ से परिणय सूत्र में बँधे। परिधि सिरिल श्रॉफ की पुत्री हैं जो लॉ फर्म अमरचंद और मंगलदास और सुरेश ए. श्रॉफ एंड कंपनी के मालिक हैं। जुलाई 2016 में युगल को पुत्री-सुख की प्राप्ति हुई। कर्ण फॉर्मूला वन रेसिंग के शौकीन हैं एवं टेनिस व गोल्फ भी खेलते हैं।
2021 की भारतीय जनगणना

भारत की 2021 की जनगणना, जो देश की 16 वीं जनगणना है, वर्ष 2021 में संपन्न होनी थी। परंतु, कोविड-19 की वजह से 2021 में भारत की जनगणना नहीं हुई। 16वीं भारतीय जनगणना को कम से कम अक्टूबर 2023 तक के लिए टाल दिया गया है। 2011 में हुई 15 वीं भारतीय जनगणना ने 1931 के बाद पहली बार सामाजिक-आर्थिक और जाति की स्थिति के आधार पर जनसंख्या का अनुमान लगाने का प्रयास किया। चूँकि यह उत्तरदाताओं के जवाब दर्ज करने पर आधारित थी, इसके चलते लाखों जाति / उपजाति श्रेणियाँ बनीं। 16 वीं भारतीय जनगणना के लिए, सरकार इसके बजाय प्रत्येक राज्य द्वारा अधिसूचित ओबीसी की सूची पर आधारित गणना पर विचार कर रही है। हालांकि, फरवरी 2020 में, नरेंद्र मोदी के नेतृत्व वाली भाजपा सरकार ने 2021 की जनगणना के एक हिस्से के रूप में ओबीसी डेटा की मांग को खारिज कर दिया। ऐसा माना जाता है कि भारत में COVID-19 महामारी का 2021 की जनगणना के आंकड़ों पर बहुत प्रभाव पड़ेगा। 2 जनवरी 2023 को, भारत के अतिरिक्त महापंजीयक ने सभी राज्यों को सूचित किया कि प्रशासनिक सीमाओं को स्थिर करने की तिथि 30 जून 2023 तक बढ़ा दी गई है। 16वीं जनगणना प्रशासनिक सीमाओं के स्थिर होने के तीन महीने बाद ही शुरू हो सकती है। इसके दो चरणों में होने वाली जनगणना को पूरा करने में कम से कम 11 महीने लगते हैं, इसलिए 2023 या 2024 की शुरुआत में इस दशकीय जनगणना के पूरा होने की संभावना से इंकार किया जाता है, क्योंकि अप्रैल 2024 में आम चुनाव होने हैं। जून 2023 में, भारत सरकार ने अगले भारतीय आम चुनाव, 2024 से पहले जनगणना अभ्यास को खारिज करते हुए, जिलों, तहसीलों और कस्बों आदि की प्रशासनिक सीमाओं को स्थिर करने की समय सीमा 31 दिसंबर 2023 तक बढ़ा दी। अप्रैल 2019 में, एक डेटा उपयोगकर्ता सम्मेलन आयोजित की गई थी, जिसमें यह घोषणा की गई थी कि जनगणना हेतु ३,३०,००० प्रगणकों को सूचीबद्ध किया जाएगा। उन्हें अपने स्वयं के स्मार्ट फोन का उपयोग करने के लिए प्रोत्साहित किया जाएगा, हालांकि एक पेपर का विकल्प (ऑफ़लाइन) भी उपलब्ध होगा, जिससे प्रगणकों को बाद में इलेक्ट्रॉनिक रूप में डेटा दर्ज करना होगा। आगे यह घोषणा की गई कि घर की लिस्टिंग अप्रैल और सितंबर 2020 के बीच आयोजित की जाएगी, और फरवरी 2021 में वास्तविक गणना और मार्च में एक संशोधन दौर प्रायोजित किए जाएँगे। हिमाचल प्रदेश और उत्तराखंड के कुछ क्षेत्रों और जम्मू और कश्मीर के लिए संदर्भ तिथि 1 अक्टूबर 2020 होगी और देश के अन्य हिस्सों के लिए यह तिथि 1 मार्च 2021 होगी। सितंबर 2019 में, केंद्रीय गृह मंत्री अमित शाह ने कहा था कि 2021 की राष्ट्रीय जनगणना पूरी तरह से मोबाइल फोन एप्लिकेशन के माध्यम से आयोजित की जाएगी। 2021 की जनगणना 16 भाषाओं में की जाएगी। फरवरी 2021 में, केंद्रीय वित्त मंत्री निर्मला सीतारामन् ने अपने बजट भाषण में पुष्टि की कि 2021 की जनगणना भारत में पहली बार डिजिटल जनगणना होगी। वित्त मंत्री ने भारत के 2022 के केंद्रीय बजट में जनगणना करने के लिए ₹ 3676 करोड़ आवंटित किए। भारत में COVID-19 महामारी के कारण इसमें देरी हुई है। 20 सितंबर 2023 को केंद्रीय गृह मंत्री अमित शाह ने महिला आरक्षण विधेयक पर चर्चा के दौरान बताया कि जनगणना और परिसीमन की कवायद 2024 में लोकसभा चुनाव के बाद होगी।
पिटवाँ लोहा

पिटवाँ लोहा (Wrought iron/रॉट आयरन) लोहे की वह मिश्रातु है जिसमें कार्बन की मात्रा बहुत कम (0.08% से कम) होती है। इसके विपरीत ढलवाँ लोहे में कार्बन की मात्रा 2.1% से 4% तक होती है। पिटवाँ लोहा मजबूत होता है, घातवर्ध्य, तन्य, संक्षारण-रोधी (corrosion-resistant) तथा आसानी से वेल्ड होने योग्य होता है।
शैली बरनवाल

साँचा:विकि लव्ज़ वीमेन-2020 शैली बरनवाल एलेवेट के-12 की संस्थापक और सीईओ हैं। शैली बरनवाल का जन्म मुम्बई, ‎महाराष्ट्र, भारत में हुआ था। वह आगे चलकर भारत से बाहर अमेरिका चली गई। उन्होंने अपनी एमबीए की पढ़ाई मिशिगन विश्वविद्यालय से किया। उसने अपने पहले उद्यम की शुरुआत जेल लउरिए इंस्टीट्यूट के अनुदान के साथ की, जब उसने यूएस में अपने पहले कुछ महीनों के दौरान कंपनी को 40,000 से अधिक छात्रों को प्रभावित करने के लिए बूटस्ट्रैप किया और 3,000 से अधिक शिक्षकों के लिए नौकरियों का सृजन किया। उसका पहला विकास निवेश दौर बढ़ा। बाद में उन्होंने एलेवेट के-12 की स्थापना की, जो पूरे अमेरिका में नाम कामा रहा है।
ट्रान डुक लुओंग

Trn ầc Lương (जन्म 5 मई, 1936) 1997 से 2006 तक वियतनाम के पूर्व राजनीतिज्ञ और राष्ट्रपति रहे हैं। ट्रोन ơc Lương 1959 में हनोई में कम्युनिस्ट पार्टी ऑफ़ वियतनाम के सदस्य बने । और 1970 में पार्टी का एक पदाधिकारी बन गया। TrĐứn ơc Lư wasng अगस्त 1987 से Februray 1997 तक वियतनाम के उप प्रधान मंत्री थे। और जून 1996 में वियतनाम की कम्युनिस्ट पार्टी के पोलित ब्यूरो के सदस्य बने।
पचपेड़वा रेलवे स्टेशन

पचपेड़वा रेलवे स्टेशन भारत के उत्तर प्रदेश राज्य के बलरामपुर जिले के पचपेड़वा कस्बा में स्थित है। यह पचपेड़वा कस्बा में कार्य करता है। इसका कोड पी॰ पी॰ डब्ल्यू॰ (PPW) है। इसके दो प्लेटफार्म हैं। पैसेंजर, डेमू और एक्सप्रेस ट्रेनें यहां रुकती हैं।
राहुरी

राहुरी (Rahuri) भारत के महाराष्ट्र राज्य के अहमदनगर ज़िले में स्थित एक नगर है। यह इसी नाम की तालुका का मुख्यालय भी है। https://en.m.wikipedia.org/wiki/Mahatma_Phule_Krishi_Vidyapeeth शहर का नाम राहु देवता पर रखा गया है। आस्था है कि मोहिनि द्वारा प्रहार के बाद राहु का सिर धरती पर यहाँ गिरा था।
गोण्डा जंक्शन रेलवे स्टेशन

गोण्डा जंक्शन रेलवे स्टेशन भारत के राज्य उत्तर प्रदेश, गोण्डा शहर में एक बड़ा रेलवे स्टेशन है। इसका कोड जी॰ डी॰ (GD) है। स्टेशन में पाँच प्लेटफार्म हैं। रोडवेज के माध्यम से इसकी अच्छी संयोजकता है। इसमें एस्केलेटर, लिफ्ट, फ्री वाई-फाई, एटीवीएम, डॉरमेट्री, फूड स्टॉल, पार्किंग जैसी कई सुविधाएं उपलब्ध हैं।
सूचना विषमता

अर्थशास्त्र और अनुबंध सिद्धांत में, सूचना विषमता (अंग्रेज़ी: information asymmetry) लेनदेन में निर्णयों के अध्ययन से संबंधित है जहां एक पक्ष के पास दूसरे की तुलना में अधिक या बेहतर जानकारी होती है। यह विषमता लेन-देन में शक्ति का असंतुलन पैदा करती है, जो कभी-कभी लेनदेन की असफलता का कारण बन सकती है। सबसे खराब स्थिति में इसके कारण बाजार विफलता भी हो सकती है। इस समस्या के उदाहरण हैं- प्रतिकूल चयन,  नैतिक संकट, और ज्ञान एकाधिकार ।  सूचना विषमता गैर-आर्थिक व्यवहार पर भी असर डालती है। चूंकि निजी उद्यमों को नियामकों की अनुपस्थिति में उन कार्यों के बारे में बेहतर जानकारी होती है जो वे नियमन के अभाव में लेते हैं, इसलिए विनियमन की प्रभावशीलता कम की जा सकती है। अंतर्राष्ट्रीय संबंधों के सिद्धांतों के अनुसार सूचना विषमता युद्ध होने का कारण बन सकती है, और "आधुनिक युग के अधिकांश बड़े युद्धों का कारण नेताओं की जीत की सम्भावना की ग़लत गणना होती है।"  जैक्सन और मोरेलि बताते हैं कि राष्ट्रीय नेताओं के बीच सूचना विषमता तब होती है, जब वहाँ वे एक-दूसरे के बारे में जो जानते [अर्थात विश्वास करते हैं] उसमें अंतर हो। उदाहरण के तौर पर, "एक दूसरे के हथियारों, सैन्य कर्मियों और रणनीति, दृढ़ संकल्प, भूगोल, राजनीतिक माहौल, या यहाँ तक की गुणवत्ता के बारे में हैं बस विभिन्न परिणामों की सापेक्ष संभावना के बारे में "या जहां उनके पास" अन्य एजेंटों की प्रेरणाओं के बारे में अधूरी जानकारी" होना।
वीरेन्द्र कुमार बरनवाल

वीरेन्द्र कुमार बरनवाल भारत के प्रसिद्ध कवि एवं लेखक है। वीरेन्द्र कुमार बरनवाल जी का जन्म 21 अगस्त, 1941 में आजमगढ़ जिला के फूलपुर गांव में हुआ था। इनके पिता का नाम श्री दयाराम बरनवाल तथा माता का नाम श्रीमती गायत्री देवी था। इन्होने काशी हिन्दू विश्‍वविद्यालय से बी.ए. (ऑनर्स), एम॰ए॰ तथा भोपाल विश्वविद्यालय से एल-एल.बी किया। कुछ वर्ष अंग्रेज़ी भाषा और साहित्य का अध्यापन, सन् 1969 से 2005 तक भारतीय राजस्व सेवा (इंडियन रेवेन्यू सर्विस) में, मुख्य आयकर आयुक्त के पद से सेवानिवृत्त। बरनवाल जी हिन्दी, उर्दू, अंग्रेज़ी, संस्कृत तथा तुलनात्मक साहित्य के साथ हास्य पर पड़े साहित्य, अश्वेत और रेड इंडियन साहित्य एवं भारतीय पुनर्जागरण तथा स्वतंत्रता-संग्राम के विमर्श में गहरी रुचि है। बरनवाल जी की तो अनेक कृतियाँ है, परन्तु ‘जिन्ना : एक पुनर्दृष्टि’ एक प्रसिद्ध रचना है।
१८५७(1857) का प्रथम भारतीय स्वतंत्रता संग्राम

इस संदेश के दिखलाई पड़ने के अन्य संभावित कारण:
जगजीत कौर

जगजीत कौर हिंदी फिल्म जगत के मशहूर संगीतकार ख़य्याम की पत्नी और ख़ुद एक मशहूर पार्श्व गायिका थीं। स्वाधीनता दिवस 15 अगस्त 2021 की सुबह 5.30 बजे उनका निधन हो गया। मुंबई में जुहू के दक्षिणा पार्क स्थित उनके निवास से उनकी अंतिम यात्रा निकली, जहां 'दिल तो पागल है' व 'गदर' फैम विख्यात संगीतकार उत्तम सिंह, अभिनेत्री पद्मिनी कपिला एवं राजनीतिक विश्लेषक निरंजन परिहार सहित कई प्रमुख लोगों ने उनको अंतिम विदाई दी। पवनहंस श्मशान गृह पर प्रसिद्ध गायक अनूप जलोटा के कुछ फिल्मी हस्तियों की उपस्थिति में उनकी पार्थिव देह का अग्नि संस्कार हुआ। जगजीत कौर ख़य्याम द्वारा संगीतबद्ध किये गए लोकगीतों, शास्त्रीय संगीत और ग़ज़लों के लिये आवाज़ देने के लिए जानी जाती हैं। 1950 के दशक में उन्होंने फिल्मों के लिए गाना शुरू किया और 1980 तक लगातार सिने जगत से जुड़ी रहीं। ख़य्याम द्वारा संगीतबद्ध किया फ़िल्म शगुन का मशहूर गीत- तुम अपना रंज़ो ग़म अपनी परेशानी मुझे दे दो जगजीत कौर द्वारा गाये गए शानदार गानों मे से एक है। जगजीत कौर द्वारा गाये गए ज़्यादातर गीत लोकसंगीत पर आधारित थे जो आज भी सुनने वालों की यादों में बस जाते हैं। जगजीत कौर का जन्म 1930-31 के आसपास चंडीगढ़ (पंजाब) के एक रसूख़दार परिवार में हुआ। फिल्मों में प्लेबैक सिंगर बनने का ख़्वाब लिए जगजीत कौर मुम्बई आ गईं। ये 1954 की बात है एक दिन मुम्बई के दादर स्टेशन के ओवर ब्रिज़ के ऊपर जगजीत कौर को लगा कि कोई उनका पीछा कर रहा है, वे सतर्क होकर अलार्म बजाना ही चाह रही थीं कि उस शख़्स ने आकर अपना परिचय फिल्मों के संगीतकार के रूप में दिया। वो शख़्स थे मशहूर संगीतकार मो. ज़हूर ख़य्याम जिन्हें आज दुनिया ख़य्याम साहब के नाम से जानती है। दोनों की ये मुलाक़ात दोस्ती में बदली और जगजीत कौर के पिता के विरोध के बाद भी दोनों ने विवाह कर लिया। कहा जाता है कि इन दोनों का विवाह भारतीय फ़िल्म जगत का पहला अंतरजातीय विवाह था। 1954 में शुरू हुई ये प्रेम कहानी (19 अगस्त 2019) ख़य्याम साहब के फना होते तक बदस्तूर ज़ारी रही, और 15 अगस्त 2021 को जगजीत कौर भी दुनिया को अलविदा कह गईं। कौर ने 1954 में संगीतकार मोहम्मद ज़हूर खय्याम से शादी की, जो भारतीय फिल्म उद्योग में पहली अंतर-सांप्रदायिक शादियों में से एक थी। उनका एक बेटा था, प्रदीप, जिसकी 2012 में दिल का दौरा पड़ने से मृत्यु हो गई। अपने बेटे की मदद करने की प्रकृति से प्रेरित होकर, उन्होंने कलाकारों और तकनीशियनों की ज़रूरत में मदद करने के लिए "खय्याम जगजीत कौर केपीजी चैरिटेबल ट्रस्ट" ट्रस्ट शुरू किया। खय्याम का 19 अगस्त 2019 को 92 वर्ष की आयु में हृदय गति रुकने से निधन हो गया। कौर का निधन 15 अगस्त 2021 को हुआ था। 1. "खामोश ज़िन्दगी को अफसाना मिल गया”..दिल-ए-नादान (1953), गीत-शकील बदायुनी, संगीत-ग़ुलाम मोहम्मद 2. "पहले तो आँख मिलाना", शोला और शबनम (1961) (रफ़ी के साथ) गीत-कैफ़ी आज़मी, संगीत-ख़य्याम 3. "लाडी रे लाडी तुझसे आंख जो लाडी", शोला और शबनम (1961) गीत-कैफ़ी आज़मी, संगीत-ख़य्याम 4. "देखो देखो जी गोरी ससुराल चली" शगुन (1964), गीत-साहिर लुधियानवी, संगीत-ख़य्याम 5. "तुम अपना रंज-ओ-ग़म अपनी परेशानी मुझे दे दो" शगुन (1964), गीत-साहिर लुधियानवी, संगीत-ख़य्याम 6. "नैन मिलाके, प्यार जताके, आग लगा दी" (रफी के साथ) मेरा भाई मेरा दुश्मन (1967), संगीत-ख़य्याम 7. "साडा चिदिया दा चम्बा वे" कभी-कभी (1976), (पामेला चोपड़ा के साथ) संगीत-ख़य्याम 8
दरीबा, राजस्थान

दरीबा (Dariba) भारत के राजस्थान राज्य के राजसमन्द ज़िले में स्थित एक गाँव है।
पाकीसोथी सरवनमुट्टु स्टेडियम

पाकीसोथी सरवनमुट्टु स्टेडियम (तमिल: பாக்கியசோதி சரவணமுத்து மைதானம், सिंहली: පාකියසොති සර්වනමූත්තු ක්‍රීඩාංගනය) कोलंबो ओवल या पी सारा या बस पीएसएस कोलंबो, श्रीलंका में एक बहुउद्देश्यीय स्टेडियम है। वर्तमान में इसका उपयोग ज्यादातर क्रिकेट मैचों के लिए किया जाता है। स्टेडियम में 15,000 और 1982 में अपने पहले टेस्ट मैच की मेजबानी की। इसका नाम पिकासोथी सरवनमुट्टू के नाम पर रखा गया है, जो एक पूर्व सिविल सेवक और क्रिकेट के लिए नियंत्रण बोर्ड के पहले अध्यक्ष थे। यह स्थल तमिल यूनियन क्रिकेट और एथलेटिक क्लब का घरेलू मैदान है। पी सरा ओवल श्रीलंका के ग्रीष्मकालीन टेस्ट कैलेंडर में प्रति वर्ष एक टेस्ट मैच की मेजबानी करता है, लेकिन 2011 में श्रीलंका के वी ऑस्ट्रेलिया टेस्ट की मेजबानी करने के लिए पल्लेकेले अंतर्राष्ट्रीय क्रिकेट स्टेडियम से हार गया।
शिक्षण सामग्री

पाठ को ठीक से समझाने के लिए शिक्षक जिन-जिन सामग्रियों का प्रयोग करता है वह शिक्षण सामग्री (instructional materials) या 'शिक्षण-अधिगम सहायक सामग्री' (टीचिंग-लर्निंग एड्स) कहलाती है। इसमें पाठ्यपुस्तक आदि परम्परागत सामग्रियाँ तो हैं ही, एनिमेशन (animation) आदि नयी सामग्री भी इसमें जुड़ गयी है। इन सामग्रियों के माध्यम से सीखा ज्ञान न केवल छात्रों में उत्साह जागृत करता है वरन् सीखे हुए ज्ञान को लंबे समय तक अपने स्मृति पटल में संजोए रखने में भी सहायक होता है। दूसरी और शिक्षक भी अपने अध्यापन के प्रति उत्साहित रहता है। परिणामस्वरूप कक्षा का वातावरण हमेशा सकारात्मक बना रहता है। वही शिक्षक छात्रों के लिए आदर्श होता है, और उसी शिक्षक का शिक्षण आदर्ष शिक्षण कहलाता है जो अपनी पाठ्य सामग्री को इन रोचक सहायक सामग्री के माध्यम से प्रस्तुत करता है। क्योंकि ये न केवल छात्रों का ध्यान केन्द्रित करती है बल्कि उन्हें उचित प्रेरणा भी देती है चाहे वह वास्तविक वस्तु हो, चित्र, चार्ट या कोई तकनीकी उपकरण सभी से छात्रों के मस्तिष्क में एक बिंब निर्माण करता है। अध्यापन में नवीनता लाने के लिए सहायक सामग्री का प्रयोग शिक्षक के लिए बांछनीय ही नहीं अनिवार्य भी है। उपरोक्त परिभाषाओं से स्पष्ट होता है कि सहायक सामग्री वह सामग्री, उपकरण तथा युक्तियाँ हैं जिनके प्रयोग करने से विभिन्न शिक्षण परिस्थितियों में छात्रों और समूहों के मध्य प्रभावशाली ढंग से ज्ञान का संचार होता है। सहायक सामग्री का उपयोग निम्नांकित उद्देश्य प्राप्ति हेतु किया जाता है-
स्वर्ण भंडार

स्वर्ण भंडार अर्थात सोने का भंडार किसी राष्ट्रीय केंद्रीय बैंक (सेंट्रल बैंक) द्वारा रखा गया स्वर्ण होता था, जिसका उद्देश्य मुख्य रूप से जमाकर्ताओं, नोट धारकों (जैसे कागज के पैसे), या व्यापारिक साथियों, को स्वर्ण मानक के युग के दौरान भुगतान करने के वादे को भुनाया जाना था, इसके अलावा एक मूल्य भंडार के रूप में, या राष्ट्रीय मुद्रा के मूल्य का समर्थन करने के लिए भी यह रखा जाता था। वर्ल्ड गोल्ड काउंसिल का अनुमान है कि 2019 में, आज तक खनन किए गये समस्त सोने की मात्रा कुल 190,040 मीट्रिक टन है, लेकिन अन्य स्वतंत्र अनुमानों में इसमे 20% तक का अंतर है। 16 अगस्त 2017 को यूएस $ 1,250 प्रति ट्रॉय औंस ($ 40 प्रति ग्राम) की कीमत के आधार पर, एक मीट्रिक टन सोने का मूल्य लगभग $ 40 मिलियन है। उस मूल्य पर पूरे विश्व में खनन किये गये समस्त सोने का कुल मूल्य $ 7.5 ट्रिलियन से भी अधिक होगा, WGC 2017 अनुमानों के अनुसार।[note 1] विशेष : जिस समय हिन्दी विकिपिडिया पर नीचे दी गयी सूची को बनाया जा रहा था (अंग्रेज़ी विकिपिडिया से अनुवाद करके ), ठीक उसी समय अंग्रेज़ी विकिपिडिया पर भी आंकड़े सम्पादित कर किसी के द्वारा बदले जा रहे थे। चूंकि अंग्रेज़ी विकिपिडिया पर आंकड़े बार-बार तथा अप्रत्याशित तरीके से बदले जा रहे थे, अत: नीचे दी गयी सूची में अंग्रेज़ी विकिपिडिया के नये आँकड़ों को नहीं रखा गया है। ज्यादा जानकारी के लिए अंग्रेज़ी तथा अन्य भाषाओं के पृष्ठों को देखें तथा तुलना करें। हालांकि नीचे दी गयी सूची अंग्रेज़ी विकिपिडिया पर उस अप्रत्याशित सम्पादन से ठीक पहले की सूची का जस-का-तस हिन्दी अनुवाद है।
सिंहली स्पोर्ट्स क्लब क्रिकेट ग्राउंड

सिंहली स्पोर्ट्स क्लब क्रिकेट ग्राउंड (एसएससी क्रिकेट ग्राउंड) (सिंहली: සිංහල ක්‍රිඩා සමාජ ක්‍රීඩාංගනය) (तमिल: சிங்களவர் விளையாட்டுக் கழக அரங்கம்) श्रीलंका के सबसे प्रसिद्ध क्रिकेट मैदानों में से एक है, और श्रीलंका क्रिकेट के नियंत्रण निकाय, श्रीलंका क्रिकेट का मुख्यालय है। मैदान को कभी-कभी "लॉर्ड्स ऑफ श्रीलंका" के रूप में वर्णित किया जाता है, यह सबसे अधिक घरेलू फाइनल की मेजबानी करता है और एक महत्वपूर्ण अंतरराष्ट्रीय क्रिकेट स्थल है। ग्राउंड ने 1984 में न्यूजीलैंड के खिलाफ अपना पहला टेस्ट और 1982 में इंग्लैंड के खिलाफ पहला वनडे इंटरनेशनल का मंचन किया। श्रीलंकाई टीम का यहां शानदार रिकॉर्ड रहा है। एसएससी में जनवरी 2015 के अनुसार खेले गए 38 टेस्ट मैचों में से श्रीलंका ने 18 मैच जीते हैं, और 14 मैच ड्रॉ हैं, जिसमें केवल 6 हारे हैं।
वक़ार चौधरी

मो वकार चौधरी (जन्म 5 दिसंबर, 1982) वह पूर्ण रूप से आरटीआई एक्विस्स्ट, सामाजिक, शिक्षित किसान-सह-व्यापारी और सामाजिक कार्यकर्ता है| उन्होंने चौधरी चरणसिंह विश्वविद्यालय से स्नातक (BBA) तक शिक्षा प्राप्त की है| जहां उन्होंने प्रबंधन पाठ्यक्रमों का अध्ययन किया। वह Tescon Multi Product Pvt Ltd, Mg Retails Pvt Ltd , United Against Hate, Pease4India, आदि संस्थनो के संस्थापक है| और साथ ही अपना खुद का ब्रांड TV Teleshopping (भारत का नंबर 1 टेलिशपिंग कंपनी), Deal92.com और 50 से अधिक ऑनलाइन शॉपिंग पोर्टल्स शुरू किया, और भारत के पहले PPI संबद्ध नेटवर्क के संस्थापक भी है|
जे. सत्यनारायण

जे. सत्यनारायण (IAST: J. Satyanārāyaṇa) (जन्म- 16 अप्रैल 1954) आंध्र प्रदेश कैडर के 1977 बैच के IAS अधिकारी हैं। सत्यनारायण, आधार को लागू करने के लिए निर्मित भारत सरकार की नोडल एजेंसी, भारतीय विशिष्ट पहचान प्राधिकरण (UIDAI) के वर्तमान अध्यक्ष हैं। उन्होंने भारत के संचार और सूचना प्रौद्योगिकी सचिव के रूप में भी कार्य किया है।
मनोहर पर्रिकर रक्षा अध्ययन एवं विश्लेषण संस्थान

मनोहर पर्रिकर रक्षा अध्ययन एवं विश्लेषण संस्थान (Manohar Parrikar Institute for Defence Studies and Analyses (MP-IDSA)) नई दिल्ली में स्थित भारत का अन्तरराष्ट्रीय सम्बन्ध से सम्बन्धित सर्वश्रेष्ठ थिंक टैंक है। पहले इसका नाम 'रक्षा अध्ययन एवं विश्लेषण संस्थान' था।
रजनीगंधा शेखावत

रजनीगंधा शेखावत राजस्थान की एक लोकप्रिय गायिका है और भारत के राजस्थान के मलसीसर राज्य के प्राचीन राज्य की राजकुमारी है, वह राजस्थानी लोक, बॉलीवुड, अंग्रेजी + राजस्थानी मारवाड़ी मैशअप, पुरानी क्लासिक्स और अधिक गाने के लिए जानी जाती है।  उन्होंने ३ फ़िल्मों में अपनी आवाज़ दी है। अब तक उनका सबसे लोकप्रिय गीत धर्मा प्रोडक्शंस की बद्री की दुल्हनिया है, जिसे 5 मिलियन से अधिक दर्शकों ने देखा है। अमेरिकी रियलिटी शो 'सो यू थिंक यू कैन डांस' के एक एपिसोड में रजनीगंधा की आवाज सुनाई दी। फिल्म शुभ मंगल सावधान के लिए उन्हें 2017 में मोस्ट प्रॉमिसिंग न्यू सिंगर के लिए मिर्ची अवार्ड के लिए नामांकित किया गया है। उन्हें हाल ही में कलर्स टीवी पर रियलिटी सिंगिंग शो राइजिंग स्टार में परफॉर्म करने के लिए आमंत्रित किया गया और बिग बॉस के फिनाले में भी परफॉर्म किया गया जो कि बिग ब्रदर का भारतीय संस्करण है। रजनीगंधा शेखावत एकमात्र गायक हैं जो राजस्थानी लोक + अंग्रेजी मैशअप करते हैं। उनके 2 वीडियो फ़ेसबुकपर वायरल हो गए हैं, जो उन्हें फ्यूजन राजस्थानी संगीत का सबसे पहचाना चेहरा बना रहे हैं। राजस्थानी प्रेस अब उसे "मैशप के महाआरती" के रूप में संदर्भित करता है। घूमर के साथ सस्ते थ्रिल के उनके मैशअप ने उन्हें प्रसिद्धि के लिए गोली मार दी और उनके बाद के शेप ऑफ यू और सिंगल लेडीज के राजस्थानी लोक गीतों के साथ उनके लोकप्रिय गाने बहुत लोकप्रिय हुए। जयपुर राज्य के मालिससार के तत्कालीन अरस्तू परिवार से संबंध रखते हुए, रजनीगंधा ने अपनी कक्षा की बाधाओं को तोड़ दिया और राजस्थान के बहुत पारंपरिक और रूढ़िवादी राजपूत समुदाय से पहली बार गायक बनने के लिए सभी बाधाओं के खिलाफ अपने जुनून का पालन किया और आज वह एक राज्य के अधिक प्रसिद्ध गायक है। उसने 3 एल्बम जारी किए और 500 से अधिक संगीत समारोहों में गाया, जिसमें सन सिटी, दक्षिण अफ्रीका और ग्लोबल विलेज, दुबई, मस्कट और बहुत कुछ शामिल हैं। उन्होंने फैंटा जैसे अमित त्रिवेदी, जबॉन्ग दिवाली, लेनोवो, राजस्थान टूरिज्म लोगो के लिए कई लोकप्रिय गीत गाए हैं और उनकी सबसे हालिया रिलीज़ इंडियन आइडल 10 के नए गान "मौसम म्यूजिक का" और नए रेड एफएम एफएम जिंगल हैं। शेखावत एक बॉलीवुड मार्केटिंग पेशेवर हैं, जिन्होंने डिज्नी इंडिया, टाइम्स ऑफ इंडिया (टाइम्स म्यूजिक) में काम किया है और एक प्रबंधकीय क्षमता में अभिनेता शाहिद कपूर के साथ जुड़े रहे हैं। भातखंडे विश्वविद्यालय के विशारद से एक शास्त्रीय रूप से प्रशिक्षित गायक और एसएनडीटी विश्वविद्यालय, मुंबई के लिए हिंदुस्तानी शास्त्रीय संगीत में परास्नातक होने के बाद, वह वर्तमान में टूरिंग कॉन्सर्ट, बॉलीवुड प्लेबैक रिकॉर्डिंग और अपने व्यक्तिगत वीडियो शूट के बीच अपना समय विभाजित करती है। फिल्म शुभ मंगल सावधान में उनके गीत कंकड़ के लिए मिर्ची अवार्ड्स 2017 में आगामी महिला गायक के लिए नामांकित सर्वश्रेष्ठ महिला - कलाकार अलाउड अवार्ड 2011 राजस्थान संगीत रत्न राजस्थान की डीएनए महिला, जयपुर म्यूजिक फेस्टिवल अवार्ड्स 2017 में गैर फिल्मी संगीत श्रेणी में सर्वश्रेष्ठ फ्यूजन सांग अवार्ड
नमस्ते ट्रम्प

नमस्ते ट्रम्प (Namaste Trump) 24 फरवरी, 2020 को अहमदाबाद, भारत में आयोजित एक रैली थी। अहमदाबाद के सरदार पटेल स्टेडियम में भारतीय प्रधानमंत्री नरेंद्र मोदी की उपस्थिति में अमेरिकी राष्ट्रपति डोनाल्ड ट्रम्प की मेजबानी की गई। सितंबर 2019 में ह्यूस्टन, टेक्सास में आयोजित "हाउडी मोदी" ("Howdy Modi") कार्यक्रम के ही प्रतिक्रिया स्वरुप "नमस्ते ट्रम्प" का आयोजन किया गया था। आयोजन में 1,00,000 से भी अधिक लगभग 1,25,000 लोगों की उपस्थिति बताई गई। भारत के विदेश मंत्रालय के अनुसार एक संस्था "डॉनल्ड ट्रम्प अभिनंदन समिति" को नमस्ते ट्रम्प कार्यक्रम के आयोजन का दायित्व दिया गया था। उसमें अहमदाबाद के मेयर बीजल पटेल सभापति और गुजरात चेम्बर ऑफ़ कॉमर्स एंड इंडस्ट्री के अध्यक्ष दुर्गेश बच अन्य सदस्यों के साथ एक सदस्य के रूप में शामिल थे। गुजरात राज्य कांग्रेस के नेता अमित चावडा ने नमस्ते ट्रम्प कार्यक्रम को राज्य में कोरोनावायरस फैलाने का ज़िम्मेदार बताते हुए एक विषेश जाँच दल द्वारा पूरे मामले की तहक़ीक़ात की माँग की। फ़रवरी 24 को डॉनल्ड ट्रम्प प्रधान मंत्री नरेन्द्र मोदी के साथ अहमदाबाद में एक सड़क कार्यक्रम में भाग लिया था, जिसमें हज़ारों लोगों ने भाग लिया था।
राष्ट्रीय रक्षा निधि (भारत)

राष्ट्रीय रक्षा निधि को राष्ट्रीय रक्षा प्रयासों को बढ़ावा देने हेतु नकद एवं वस्तुओं के रूप में प्राप्त स्वैच्छिक दान की जिम्मेदारी लेने और उसके इस्तेमाल पर निर्णय लेने के लिए राष्ट्रीय रक्षा कोष स्थापित किया गया था। इस कोष का इस्तेमाल सशस्त्र बलों तथा अर्द्ध सैनिक बलों के सदस्यों और उनके आश्रितों के कल्याण के लिए किया जाता है। यह कोष एक कार्यकारिणी समिति के प्रशासनिक नियंत्रण में होता है। इस समिति के अध्यक्ष प्रधानमन्त्री होते हैं और रक्षा, वित्त तथा गृहमंत्री इसके सदस्य होते हैं। वित्तमंत्री इस कोष के कोषपाल होते हैं तथा इस विषय को देख रहे प्रधानमन्त्री कार्यालय के संयुक्त सचिव कार्यकारिणी समिति के सचिव होते हैं। कोष का लेखा भारतीय रिजर्व बैंक में रखा जाता है। यह कोष भी जनता के स्वैच्छिक अंशदान पर पूरी तरह से निर्भर होता है और इसे किसी भी तरह की बजटीय सहायता नहीं मिलती है।